
 3.7.2019
 BG
 Официален вестник на Европейския съюз
 L 179/9
 РЕГЛАМЕНТ ЗА ИЗПЪЛНЕНИЕ (ЕС) 2019/1130 НА КОМИСИЯТА
 от 2 юли 2019 година
 относно еднаквите условия за хармонизирано прилагане на териториалните типологии съгласно Регламент (ЕО) No 1059/2003 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) (1), и по-специално член 4б, параграф 5 от него,
 като има предвид, че:
 (1)
 Регламент (ЕО) No 1059/2003 представлява правната рамка за регионалната класификация на Съюза, необходима за събирането, съставянето и разпространението на хармонизирани регионални статистически данни.
 (2)
 Член 4б от Регламент (ЕО) No 1059/2003 оправомощава Комисията да установява на нивото на Съюза еднакви условия за хармонизирано прилагане на териториалните типологии, посочени в същия член.
 (3)
 Тези условия следва да описват метода за определяне на типологиите за отделните местни административни единици (LAU) и региони на ниво 3 по Номенклатурата на териториалните единици за статистически цели (NUTS).
 (4)
 При прилагане на еднаквите условия е важно да се вземат предвид географските, социално-икономическите, историческите, културните и екологичните условия.
 (5)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Еднаквите условия за хармонизирано прилагане на основаната на координатната мрежа типология и на типологиите на ниво LAU и на ниво 3 по NUTS са определени в приложението.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 юли 2019 година.
 За Комисията
 Председател
 Jean-Claude JUNCKER
 (1) ОВ L 154, 21.6.2003 г., стр. 1.
 ПРИЛОЖЕНИЕ
 1.
 Еднаквите условия за хармонизирано прилагане на основаната на координатната мрежа типология са следните:
 Елемент, установен в Регламент (ЕО) No 1059/2003
 Наименования
 Условия
 Основана на координатната мрежа типология
 „Клетки от селски тип“ или „Слабо населени клетки“
 Клетки от 1 km2 с гъстота на населението под 300 жители на km2 и други клетки извън клъстерите от градски тип.
 „Клъстери от градски тип“ или „Средно населени клъстери“
 Съседни (включително диагонални) клетки от 1 km2 с гъстота на населението от поне 300 жители на km2 и с най-малко 5 000 жители в клъстера.
 „Градски центрове“ или „Много населени клъстери“
 Съседни (без диагонални) клетки от 1 km2 в рамките на „клъстера от градски тип“ с гъстота на населението от поне 1 500 жители на km2 и с най-малко 50 000 жители в клъстера след попълване на празнините.
 2.
 Еднаквите условия за хармонизирано прилагане на типологиите на ниво LAU са следните:
 Елемент, установен в Регламент (ЕО) No 1059/2003
 Наименования
 Условия
 Степен на урбанизация (DEGURBA)
 „Градски райони“
 „Градове“ или „Гъсто населени райони“
 Териториални единици на ниво LAU, където поне 50 % от населението живее в градски центрове.
 „По-малки градове и предградия“ или „Средно населени райони“
 Териториални единици на ниво LAU, където